มีเรื่องจะสอบถามค่ะรู้สึกว่าอยากกินอะไรเมื่อทานแล้วพอได้กินอิ่มก็รู้สึกอยากอ้วกออกมาแต่ก็ไม่อ้วกพะอืดพะอำเวลาไม่รู้สึกแสบหน้าอกหรืออะไรรู้สึกเมาหัวนิดๆใจสั่นเป็นช่วงๆแสบท้องเป็นระยะๆรู้สึกเบื่ออาหารเวลากินก็ผอึดผอมกินอาหารได้นิดเดียวเป็นมา2-3วันแล้วคะกินอาหารไม่ค่อยตรงเวลาค่ะ เกิดมาจากสาเหุตอะไรค่ะ
สวัสดีค่ะอาการรู้สึกว่าหลังทานอาหารแล้วอิ่มเหมือนอยากจะอาเจียน เบื่ออาหาร พะอืดพะอม ดังกล่าวมา ถ้าเป็นเฉียบพลันภายใน 1-3 วัน อาจจะเป็นจากอาหารเป็นพิษซึ่งมักมีไข้ ถ่ายเหลวร่วมด้วยได้ หรือเกิดจากกระเพาะอาหารอักเสบ มีแผลในกระเพาะอาหาร การมีกรดไหลย้อน การมีภาวะตับอักเสบเฉียบพลัน ซึ่งอาจมีปวดท้องขวาบน ตาเหลืองตัวเหลืองด้วยได้ซึ่งเบื้องต้นควรรับประทานอาหารอ่อนๆย่อยง่ายให้ตรงเวลา หลีกเลี่ยงอาหารรสจัด รับประทานยาแก้คลื่นไส้ก่อนมื้ออาหารเพื่อบรรเทาอาการได้ ดื่มน้ำมากๆถ้ายังมีอาการเป็นต่อเนื่อง คลื่นไส้มากจนกินได้น้อย อ่อนเพลีย มีปวดแน่นท้องเยอะ ตัวเหลือง ควรไปพบแพทย์